CELEX: 62020TN0425
Language: bg
Date: 2020-07-03 00:00:00
Title: Дело T-425/20: Жалба, подадена на 3 юли 2020 г. — KU/EEAS

7.9.2020   
            
            
               BG
            
            
               Официален вестник на Европейския съюз
            
            
               C 297/43
            
         
      Жалба, подадена на 3 юли 2020 г. — KU/EEAS
      (Дело T-425/20)
      (2020/C 297/56)
      Език на производството: английски
      
         Страни
      
      
         Жалбоподател: KU (представител: R. Wardyn, адвокат)
      
         Ответник: Европейска служба за външна дейност (ЕСВД)
      
         Искания
      
      Жалбоподателят моли Общия съд:
      
                  —
               
               
                  да отмени решението на ЕСВД от 17 септември 2019 г., с което е отхвърлена молбата на жалбоподателя за съдействие,
               
            
                  —
               
               
                  да отмени решението от 3 април 2020 г., с което е отхвърлена жалбата, подадена от жалбоподателя по реда на член 90, параграф 2 от Правилника за длъжностните лица,
               
            
                  —
               
               
                  да осъди ответника да заплати справедливо обезщетение за тормоза, търпян от жалбоподателя, в размер на 15 000 EUR,
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателят изтъква четири основания в подкрепа на жалбата.
      
                  1.
               
               
                  Първото основание е недостатъчно мотивиране и необсъждане на доказателствата.
                  
                              —
                           
                           
                              Твърди се, че решенията от 17 септември 2019 г. и 3 април 2020 г. на ЕСВД са недостатъчно мотивирани, което противоречи на задължението на администрацията да мотивира своите решения (член 41 параграф 2 от Хартата на основните права на Европейския съюз и член 18 от Европейския кодекс за добро поведение на администрацията).
                           
                        
            
                  2.
               
               
                  Второто основание е грешка при прилагане на правото: нарушение на член 12a от Правилника за длъжностните лица.
                  
                              —
                           
                           
                              ЕСВД е нарушила член 12a от Правилника за длъжностните лица, като е отказала да приеме, че поведението на X, описано в молбата на жалбоподателя за съдействие, представлява психически тормоз по смисъла на този член.
                           
                        
            
                  3.
               
               
                  Третото основание е явна грешка в преценката.
                  
                              —
                           
                           
                              ЕСВД е допуснала явна грешка в преценката, като е отказала да приеме, че поведението на X, описано в молбата за съдействие, представлява психически тормоз.
                           
                        
            
                  4.
               
               
                  Четвъртото основание е нарушение на задължението за оказване на съдействие: нарушение на член 24 от Правилника за длъжностните лица.
                  
                              —
                           
                           
                              Твърди се, че срокът от над шестнадесет месеца не е разумен срок за провеждане на разследване и че ЕСВД, заедно с Службата за разследвания и дисциплинарни въпроси на Комисията (IDOC), е нарушила както принципа на разумен срок, така и задължението да действа бързо и следователно — член 24 от Правилника за длъжностните лица.